wickkiey/tamil-wikipedia-chunked huggingface dataset:
# நவீன்

## முன்வாழ்கை

நவீன் ஈரோடு அருகே உள்ள கவுந்தப்பாடியில் பிறந்தவர். ஒரு பொறியாளராக தனது பணியைத் தொடங்கிய இவர், ஈ.ஐ.டி பாரி மற்றும் கிளாக்கோ ஸ்மித்க்லைன் நிறுவனத்தில் தில்லியில் பணிபுரிந்தார். திரைப்படத்தில் உள்ள ஆர்வத்தினால் இயக்குநர் சிம்புதேவனிடம் உதவி இயக்குநராகச் சேர்ந்து இம்சை அரசன் 23ம் புலிகேசி படத்தில் பணியாற்றினார். அந்த அனுபவத்தில் இயக்குநர் பாண்டிராஜிடம் தேசிய விருதுபெற்ற படமான பசங்க படத்தில் பணியாற்றினார்.
# நவீன்

## தொழில்

நவீன் தனது திரைப்பட வாழ்க்கையை எழுத்தாளர், இயக்குநர், தயாரிப்பாளராக தனது முதல் படமான மூடர் கூடம் மூலம் தொடங்கினார். இவர் தனது மூடர் கூடம் திரைக்கதையைப் பல தயாரிப்பாளர்களிடம் சொல்லி, நிறையப் பேர் ஏற்காத நிலையிலும் நிறைய மாற்றங்களைப் பரிந்துரைத்தனர். இதனால் தானே தயாரிக்க முடிவுசெய்து தனது ஒயிட் ஷாடோஸ் புரொடக்சன்ஸ் நிறுவனத்தால், படத்தைத் தயாரித்தார். இப்படமானது இயக்குநர் பண்டிராஜின் (பசங்க திரைப்பட புகழ்) நிறுவனத்தின் மூலமாக விநியோகிக்கப்பட்டது. மூடர் கூடமானது விமர்சன ரீதியாக நல்ல பாராட்டைப் பெற்றது. இந்தப்படத்தில் இவரது திரைக்கதை, இயக்கம், உரையாடல் போன்றவற்றிற்காக பாராட்டப்பட்டார். 8 வது ஆண்டு விஜய் டிவி விருதுகளில் சிறந்த உரையாடலுக்கான விருதை இப்படத்துக்காக நவீன் வென்றார். நவீன் தற்போது கொளஞ்சி என்ற படத்தை தயாரித்துவருகிறார். கொளஞ்சி படமானது பல நடிகர்கள் நடிக்கும் படமாக உள்ளது. இப்படத்தில் சமுத்திரக்கனி மற்றும் சங்கவி ஆகியோர் நடிக்கின்றனர்.
# நவீன்

## திரைப்படங்கள்

| 2013 | *மூடர் கூடம்* | 8 வது ஆண்டு விஜய் டிவி விருதுகளில் சிறந்த உரையாடலுக்கான விருது |
| --- | --- | --- |
| TBA | *அக்னி சிறகுகள்* | தயாரிப்பில் |
| TBA | *கொளஞ்சி* | தயாரிப்புக்குப் பிந்தைய பணியில் |
| TBA | *அலாவுதீனின் அற்புத கேமரா* | } |
# நவீன்

## விருதுகள்

- 8 வது ஆண்டு விஜய் டிவி விருதுகளில் சிறந்த உரையாடலுக்கான விருது
- 2013 ஆண்டிற்கான சிறந்த சமூக நோக்கத்துக்கான திரைப்பட விருது – Neeya Naana Awards 2013 (Vijay TV)
- சிறந்த தயாரிப்பாளர் - BehindWoods Gold Awards 2013
- சிறந்த உரையாடல் - Vikadan Awards 2013
- அதிகாரப்பூர்வ தேர்வு - 11 வது சென்னை சர்வதேச திரைப்பட விழா
# நவீன்

## போட்டியில்

- சிறந்த இயக்குநர் – 8வது தொலைக்காட்சி விருதுகள்
- சிறந்த திரைக்கதை – 8வது ஸ்டார் விஜய் விருதுகள்
- சிறந்த அறிமுக நடிகர் – 3வது சிக்மா விருதுகள்
- சிறந்த இயக்குநர்- டெலிவிசன் மிர்ச்சி 'பசங்க' விருதுகள்.
- சிறந்த அறிமுக இயக்குநர் - 2013 பிகைண்ட் உட்ஸ் கோல்ட் விருதுகள்
# ஆஷா பரேக்

**ஆஷா பரேக்** (Asha Parekh) 1942 அக்டோபர் 2 அன்று பிறந்த இந்தியத் திரைப்பட நடிகை ,இயக்குநர் மற்றும் தயாரிப்பாளர் ஆவார். 1960 களில் வணிகரீதியாக வெற்றிபெற்ற பல படங்களில் தோன்றியுள்ளார் 1959 முதல் 1973 வரை இந்தி சினிமாவில் சிறந்த நடிகைகளில் ஒருவராக இருந்தார். 1992 இல், இந்திய அரசின் பத்மஸ்ரீ விருது அளிக்கப்பட்டு கௌரவிக்கப்பட்டார். திரைப்படத் துறையில் அவரது வெற்றிகரமான வாழ்க்கை காரணமாக அவர் பாலிவுட்டின் ”ஹிட் கேர்ள்” எனக் கருதப்படுகிறார். எல்லா நேரத்திலும் மிகவும் வெற்றிகரமான மற்றும் செல்வாக்குமிக்க இந்தி திரைப்பட நடிகர்களில் ஒருவராக பரேக் கருதப்படுகிறார்.
# ஆஷா பரேக்

## சுயசரிதை

ஆஷா பரேக் குஜராத்தி பகுதியைச் சார்ந்தவர் ஆவார். 1942 அக்டோபர் 2 அன்று பிரந்துள்ளார். இவரது தாயார் சிறு வயதிலேயே இந்திய பாரம்பரிய நடன வகுப்புகளில் சேர்த்தார், பண்டிட் பன்சிலால் பாரதி உட்பட பல ஆசிரியர்களிடமிருந்து நடனம் கற்றுக்கொண்டார்.
# ஆஷா பரேக்

## சுயசரிதை

### தொழில்

பேபி ஆஷா பரேக் என்ற பெயரில் குழந்தை நட்சத்திரமாக தனது திரை வாழ்க்கையைத் தொடங்கினார் பரேக் . பின்னர், இவரது 10வது வயதில் புகழ் பெற்ற இயக்குநர் பிமல் ராய் ஒரு நடன நிகழ்ச்சியில் இவரைக் கண்டு தனது "மா" (1952) திரைப்படத்திலும் அதன் பின்னர் "பாப் பேட்டி" (1954)படத்திலும் இவரை நடிக்க வைத்தார். பிந்தைய திரைப்படத்தின் தோல்வி அவருக்கு ஏமாற்றம் அளித்தது, மேலும் சில குழந்தைப் பாத்திரங்களை செய்திருந்தாலும், அவர் தனது படிப்பினை மீண்டும் தொடர்ந்தார். பதினாறு வயதில் மீண்டும் நடிக்க முயற்சி செய்து கதாநாயகியாக அறிமுகமானார், ஆனால் நடிகை அமீட்டாவிற்கு ஆதரவாக இயக்குநர் விஜய் பட் படமான "கோன்ஜ் உதி ஷெனாய்" என்பதிலிருந்து நிராகரிக்கப்பட்டார்.  
திரைப்படத் தயாரிப்பாளர் அவருக்கு நட்சத்திர அந்தஸ்து இல்லை என்ற கூறினார். எட்டு நாட்கள் கழித்து, திரைப்படத் தயாரிப்பாளர் சுபோத் முகர்ஜி , எழுத்தாளர் மற்றும் இயக்குனரான நாசிர் ஹுசைன் ஆகிய இருவரது "தில் தேக்கே தேகோ" (1959) படத்தில் சம்மி கபூருக்கு கதாநாயகியாக நடித்தார். இது அவருக்கு மிகப்பெரிய நட்சத்திர அந்தஸ்தை அளித்தது. இந்த படம் ஹுசைனுடன் ஒரு நீண்ட மற்றும் பலமான உறவை ஏற்படுத்தியது. அவரது படங்களில் ஆறு கதாநாயகியாக பரேக் நடித்தார். மேலும் 21 படங்களின் விநியோகத்தில் ஹுசைன் ஈடுபட்டார்.  
பரேக் ஆரம்பத்தில் அவரது பெரும்பாலான படங்களில் ஒரு கவர்ச்சி பெண்ணாக, சிறந்த நடன கலைஞராக மற்றும் முரட்டுத் தனமான நாயகியாகவே அறியப்பட்டார், இயக்குநர் ராஜ் கோஸ்லா " தோ பதான்"(1969) படத்தின் மூலம் அதை உடைத்தார். பின்னர் அவர் சிறந்த நடிகைக்கான பிலிம்பேர் விருது பெற்றார். பல முக்கிய இயக்குநர்களின் பல திரைப்படங்களில் தொடர்ந்து பலமுறை நடித்தார், அதில் விஜய் ஆனந்த் மற்றும் மோகன் செகல் ஆகியோர் அடங்குவர். இந்தி திரைப்படங்களில் அவரது புகழ் உச்சத்தில் இருந்தபோது அவர் மூன்று குஜராத்தி திரைப்படங்களில் நடித்தார். ஒரு சில பஞ்சாபி மற்றும் கன்னடத் திரைப்படங்களிலும் இவர் நடித்துள்ளார்.  
சில் நாட்களில் இவரை பாபி (அண்ணி) மற்றும் அம்மா பாத்திரங்களில் நடிக்க அழைத்தனர், ஆனால் இது அவரது தொழில் வாழ்க்கையின் "மோசமான நிலை" என்று அவர் நினைத்தார். எனவே அவர் படங்களில் நடிப்பதை நிறுத்திவிட்டார், அவளுடைய நண்பர்கள் ஒரு தொலைக்காட்சி இயக்குனராவதற்கு பரிந்துரை செய்தனர். அவர்களின் ஆலோசனையை ஏற்றுகொண்ட இவர் "ஆக்ருதி" என்ற தயாரிப்பு நிறுவனத்தைத் தொடங்கி "பாலாஷ் கே பூல்" , "பாஜே பாயல்\", "கோரா ககாஸ்" போன்ற தொலைக்காட்சித் தொடர்களை தயாரித்துள்ளார்.  
1994 முதல் 2000 ஆம் ஆண்டு வரை நடிகர் சங்கத்தின் தலைவராக இருந்தார். இந்தியத் திரைப்படத் தணிக்கை குழுவின் முதல் பெண் தலைவராகவும் இருந்தார்.. 1998 முதல் 2001 வரை அவர் அப்பதவி வகித்தார், அதில் எந்த ஊதியமும் கிடைக்கவில்லை, ஆனால் எலிசபெத் (1998) திரைப்படத்திற்கு தணிக்கைச் சான்று வழங்குவதில் அதிகமான சர்ச்சைகள் ஏற்பட்டதையடுத்து , அதிலிருந்து விலகி பின்னர், திரைப்பட மற்றும் தொலைக்காட்சி கலைஞர்களின் சங்கத்தின் பொருளாளராகப் பணியாற்றினார், பின்னர் அதன் அலுவலக பொறுப்பாளர்களில் ஒருவராக தேர்ந்தெடுக்கப்பட்டார். ஆஷா 1995 இல் நடிப்பதைத் தடுத்து நிறுத்தி தொலைக்காட்சித் தொடர்களைத் தயாரித்தார். 2002 இல் பிலிம்பேர் வாழ்நாள் சாதனையாளர் விருது பெற்றார்.
# ஆஷா பரேக்

## சுயசரிதை

### சொந்த வாழ்க்கை

பரேக் திருமணம் செய்து கொள்ளவில்லை. அவர் ஏற்கனவே திருமணமான இயக்குநர் நாசீர் ஹுசைன் உடன் காதல் கொண்டிருந்தார், ஆனால் இருவரது குடுமபமும் இதை ஏற்காததால் அவர்கள் திருமணம் செய்துகொள்ள முடியவில்லை. முன்னதாக, பரேக் தான் ஒரு நீண்டகால காதலைக் கொண்டிருப்பதாக மட்டுமே கூறினார், ஆனால் உறவு பற்றி விரிவாகக் கூற மறுத்துவிட்டார், "அது நீடித்திருக்கும் போது நன்றாக இருந்தது" என்றார். நாசீர் ஹுசைனின் வாழ்நாளின் கடைசி வருடத்தில் அவரது மனைவியின் மரணத்தின் காரணமாக அவர் தனிமையில் இருந்ததனால் அவரை தான் சந்திக்கவில்லை என்று கூறினார். ஆனால் 2002 ல் அவர் இறக்கும் முன் அவர் அவரிடம் பேசினார்  
இன்று, பரேக் தனது நடன அகாடமி "காரா பவன்" மற்றும் மும்பை , சாண்டா க்ரூஸ் ஆஷா பரேக் மருத்துவமனை ஆகியவற்றில் கவனம் செலுத்துகிறார்.
# மனிதனின் மறுபக்கம்

**மனிதனின் மறுபக்கம்** (*Manithanin Marupakkam*) கே. ரங்கராஜ் இயக்கத்தில், 1986 ஆம் ஆண்டு வெளிவந்த இந்தியத் தமிழ்த் திரையப்படமாகும். சிவகுமார், ராதா, ஜெயஸ்ரீ, ஜெய் ஜெகதீஷ் மற்றும் பலர் நடித்துள்ளனர். ஜி. தியாகராஜன் மற்றும் ஜி. சரவணன் தயாரிப்பில், இளையராஜா இசை அமைப்பில், 25 ஜூலை 1986 ஆம் தேதி இப்படம் வெளிவந்தது.
# மனிதனின் மறுபக்கம்

## நடிகர்கள்

- சிவகுமார்
- ராதா
- ஜெயஸ்ரீ
- ஜெய் ஜெகதீஷ்
- ராஜ்ய லட்சுமி
- வி. கே. ராமசாமி
- வெண்ணிற ஆடை மூர்த்தி
- டெல்லி கணேஷ்
- ஏ. ஆர். எஸ்.
- சேது விநாயகம்.
# மனிதனின் மறுபக்கம்

## கதைச்சுருக்கம்

தினக்குரல் எனும் இதழில் நிருபராக சேருகிறாள் சுஜாதா (ஜெயஸ்ரீ). தன் தோழி மருத்துவர். சாரதாவுடன் தங்குகிறாள் சுஜாதா. சுஜாதாவின் சகோதரி கலா கொல்லப்படுகிறாள். ரவி வர்மா தன் மனைவி கலாவை (ராதா) கொன்ற குற்றத்திற்காக மரண தண்டனை அனுபவிக்கும் ஒரு கைதி ஆவான். அவனை சுஜாதா பேட்டி கண்டு, கட்டுரை வடிவில் தினக்குரல் இதழில் வெளியானது. அந்தக் கட்டுரை பெரிய அளவில் பிரபிலமாகி, அவளுக்கும் அவள் பணிபுரியும் தினக்குரலுக்கும் நற்பெயர் சம்பாதித்துத் தந்தது.  
கடந்த காலத்தில், ரவி ஒரு விளம்பர நிறுவனத்தின் முதலாளி. தன்னுடன் பணிபுரியும் கலா என்ற பெண்ணை காதலித்து திருமணம் செய்கிறான். விளம்பரத்தின் பொழுது அரைகுறையாக துணி அணிய மறுத்த கலாவுடன் ரவிக்கு கருத்து வேறுபாடு ஏற்பட்டு கலாவின் கர்ப்பத்தை சந்தேகித்ததால், அவளை விவாகரத்து செய்ய முடிவுசெய்கிறான் ரவி. கலாவிற்கு சாதகமாக தீர்ப்பு வந்ததால் கோபம் கொண்ட ரவி, கலாவை கொன்றுவிடுகிறான். அதனால் அவனுக்கு தூக்கு தண்டனை வழங்கப்படுகிறது.  
தண்டனைக்கு ஒரு நாள் முன்பு, சிறையிலிருந்து தப்பித்த ரவி, சுஜாதாவை சந்திக்க நேரிடுகிறது. தான் கலாவை கொல்லவில்லை என்றும், தனது நிறுவனத்தில் வேலை செய்யும் அர்ஜுன் தான் கொன்றான் என்றும், கொலை நடந்த இடத்தில் தான் இருந்ததால் குற்றம் சாற்றப்பட்டதாகவும் சுஜாதாவிடம் அனைத்து உண்மைகளையும் கூறுகிறான் ரவி வர்மா. அர்ஜுனை பழிவாங்கவே சிறையில் இருந்து தப்பித்தாக கூறும் ரவி, இறுதியில் அர்ஜுனை பழிவாங்கினானா என்பதே மீதிக் கதையாகும்.
# மனிதனின் மறுபக்கம்

## ஒலித்தொகுப்பு

இப்படத்தின் இசை அமைப்பாளர் இளையராஜா ஆவார். வைரமுத்து, புலமைப்பித்தன், நா. காமராசன் ஆகியோர் பாடல் ஆசிரியர்கள் ஆவர். 5 பாடல்களை கொண்ட இசைத்தொகுப்பு 1986 ஆம் ஆண்டு வெளியானது.  
| "சந்தோசம் இன்று" | சித்ரா | வைரமுத்து | 04.21 |  |
| --- | --- | --- | --- | --- |
| "கண்ணனை காண்பாயா" | கே. எஸ். சித்ரா | நா. காமராசன் | 03:58 |  |
| "ஊமை நெஞ்சின் சொந்தம்" | கே. ஜே. யேசுதாஸ் | வைரமுத்து | 02:50 |  |
| "கல்லுக்குள்ளே வந்த ஈரம்" | எஸ். பி. பாலசுப்பிரமணியம், எஸ். ஜானகி | புலமைப்பித்தன் | 04.24 | } |
# மனிதனின் மறுபக்கம்

## வெளி-இணைப்புகள்

- https://www.imdb.com/title/tt0319812/
- https://www.youtube.com/watch?v=q-vwIBLj2ns
# இன்சுவான்

**இன்சுவான்** (Yinchuan) எனப்படும் இந்நகரம் சீனாவின் நின்ஷியா தன்னாட்சிப் பகுதியின் தலைநகரம். கிழக்குப் பகுதியில் மஞ்சள் ஆற்றைப் பார்த்தவாறு அமைந்துள்ள, இது அழகான இயற்கைக் காட்சிகள் அமைந்த நகரம். இதன் சூழ்நிலை விவசாயத்திற்கு ஏற்றதாக உள்ளது. இது "வடமேற்கிலுள்ள ஆற்றங்கரை நகரம்" மற்றும் "மீன்கள் மற்றும் அரிசியின் வீடு" ஆகிய பெயர்களை பெற்றுள்ளது. சீனா மற்றும் அரபு நாடுகளுக்கு இடையிலான கலாச்சார மற்றும் பொருளாதார பரிமாற்றங்களுக்கான சர்வதேச தளமாக இந்நகரம் அமைந்துள்ளது.
# இன்சுவான்

## மக்கள் தொகை

முஸ்லிம் ஹுயி மக்களின் மையமாக இன்சுவான் உள்ளது. அவர்கள் இந்நகரத்தில் மூன்றில் ஒரு பங்கு மக்களாக உள்ளனர். நகர கட்டட அமைப்பு, அரபு-சீன சாலை அடையாளங்கள் மற்றும் உணவு ஆகியவற்றில் அவர்களது தாக்கத்தை இந்நகரத்தில் எளிதாக காணமுடியும். வேறுபட்ட அமைப்பு மற்றும் அளவுகளில் சுமார் 500 மசூதிகளை இன்சுவான் நகரத்தில் காணலாம்.
# இன்சுவான்

## வரலாறு

இன்சுவான் என்பது உண்மையில் கிமு ஒன்றாம் நூற்றாண்டில் *ஃபுபிங்* என்ற பெயரில் ஒரு பகுதியாக இருந்தது; இதன் பெயர் கிபி ஆறாம் நூற்றாண்டில் *ஹுவாயியுவான்* என்று மாற்றப்பட்டது. 907 இல் தாங் அரசமரபின் வீழ்ச்சிக்கு பிறகு இப்பகுதி தாங்குடுகள் அமைத்த மேற்கு சியா அரசால் ஆளப்பட்டது. அப்பேரரசுக்கு தலைநகராக ஆனது. பூர்விக சீன மக்கள் இந்நகருக்கு அதிக அளவில் குடிபெயர்ந்தனர். 1227 இல் மங்கோலியர்களால் சி-சியா அரசமரபு அழிக்கப்பட்டபோது இன்சுவான் இரக்கமற்ற முறையில் சூறையாடப்பட்டது. அனைத்து மக்களும் கொல்லப்பட்டனர். மங்கோலியர்கள் இந்த நகரத்தை இர்யாய் என்று அழைத்தனர்.
# குஸ்தி (2006 திரைப்படம்)

**குஸ்தி** (***Kusthi***) இராஜ் கபூர் இயக்கத்தில், 2006 ஆம் ஆண்டு வெளிவந்த இந்தியத் தமிழ்த் திரைப்படமாகும். இந்நகைச்சுவைத் திரைப்படத்தில் பிரபு, கார்த்திக், வடிவேலு, புளோரா, விஜயகுமார், ராதாரவி ஆகியோர் நடித்திருந்தனர். எம். ஞானசுந்தரி தயாரிப்பில், டி. இமான் இசை அமைப்பில், 2006 சூன் 23 அன்று இப்படம் வெளியானது. இப்படம் ஒரு சராசரி வெற்றிப் படமாக அமைந்தது.
# குஸ்தி (2006 திரைப்படம்)

## கதைச்சுருக்கம்

நாட்டாமையின் (ராதாரவி) மகளைத் திருமணம் செய்ய பயந்து, ஊரை விட்டு சென்னைக்கு ஓடும் ஜீவா (பிரபு), தன் நண்பன் வேலுவுடன் (வடிவேலு) இணைகிறான். அந்நிலையில், சில உள்ளூர் அடியாள்களிடமிருந்து ஒரு நபரைக் (மகாநதி ஷங்கர்) காப்பாற்றுகிறான் ஜீவா. அந்தக் காப்பாற்றப்பட்ட நபர், இரவுடி சிங்கத்திற்கு (கார்த்திக்) மிகவும் வேண்டப்பட்ட ஆள். பின்னர், சிங்கத்தை அபியும், ஜீவாவை திவ்யாவும் காதல் செய்கின்றனர். சிங்கத்திற்கு மற்றொரு இரவுடிக்கும் (ராஜ் கபூர்) பணப் பிரச்சனை இருக்கிறது.  
அதே நேரம், ஜீவாவைத் தேடிச் சென்னைக்கு ஆள்களுடன் வருகிறார் நாட்டாமை. மருத்துவமனையில், ஜீவாவைக் காணாமல் போன பேரன் என்று தவறாக அடையாளம் காணுகிறார் இலட்சுமியின் (லதா) தந்தை (விஜயகுமார்). நாட்டாமையிடம் இருந்து தப்பிக்க, இலதாவுடன் ஊட்டிக்குச் செல்கிறான் ஜீவா.  
அபி மற்றும் திவ்யாவின் தாத்தா திவ்யா-ஜீவா அபி-சிங்கம் ஆகிய இரு சோடிகளுக்கும் திருமணம் செய்ய முடிவு செய்கிறார். ஆனால், அதைத் தடுத்து நிறுத்த இராஜ் கபூரும், நாட்டாமையும் வருகின்றனர். அவர்களைச் சமாளித்து எவ்வாறு திருமணம் நடந்தது என்பதே மீதிக் கதையாகும்.
# குஸ்தி (2006 திரைப்படம்)

## ஒலிப்பதிவு

இத்திரைப்படத்திற்கு டி. இமான் இசையமைத்திருந்தார். பாடல் வரிகளைக் கவிஞர்கள் பா. விஜய், சினேகன், பழநிபாரதி ஆகியோர் எழுதியிருந்தனர்.
# குஸ்தி (2006 திரைப்படம்)

## வரவேற்பு

கதாபாத்திரங்கள் நீளமான வசனங்களைப் பேசியதாகவும், இசையும் இயக்கமும் பெரியதாக எடுபடவில்லை என்றும், முன்பாதி ஒரு மலையாளப் படம் போலவும், பின்பாதி ஒரு தெலுங்குப் படம் போலவும் இருப்பதாகவும் விமர்சனம் செய்யப்பட்டது.
# மனதை திருடிவிட்டாய்

***மனதை திருடிவிட்டாய்*** (*Manadhai Thirudivittai*) அறிமுக இயக்குநர் ஆர். டி. நாராயணமூர்த்தி எழுதி இயக்கி, 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபுதேவா, கௌசல்யா, காயத்ரி ஜெயராம், விவேக், வடிவேலு, ஸ்ரீமன் மற்றும் பலர் நடித்துள்ளனர். கே. ஆர். ஜி தயாரிப்பில், யுவன் சங்கர் ராஜா இசையில், 14 நவம்பர் 2001 தேதி வெளியானது. பாக்ஸ் ஆபீசில் ஒரு சராசரி வெற்றியை அடைந்து இப்படம்.
# மனதை திருடிவிட்டாய்

## நடிகர்கள்

பிரபுதேவா, கௌசல்யா, காயத்ரி ஜெயராம், விவேக், வடிவேலு, ஸ்ரீமன், ஷாந்தி வில்லியம்ஸ், ரஞ்சித், பாத்திமா பாபு, ராஜீவ், காக்கா ராதாகிருஷ்ணன், பாண்டு, பயில்வான் ரங்கநாதன், பி. சுஷீலா, சிவா.
# மனதை திருடிவிட்டாய்

## கதைச்சுருக்கம்

தேவாவும் ஸ்ருதியும் ஒரே கல்லூரியில் படித்து வரும் காதலர்கள். அவ்வாறாக ஒரு நாள், தேவா தன் நண்பன் அசோக் வீட்டில் இந்துவை சந்திக்க நேரிடுகிறது. தன் குழுவில் பாட வாய்ப்பளிக்கும் தேவாவை போலீசில் தன்னை கேலி செய்ததாக கூறி புகார் தருகிறாள் இந்து. அதனால் கோபம் கொண்ட ஸ்ருதி, இந்துவை திட்டி கோபித்துக்கொள்கிறாள். சமாதானம் செய்ய வந்த அசோக், இந்துவின் கடந்த காலம் பற்றி விளக்குகிறான்.  
இந்துவை ஊக்குவிக்கும் விதமாக அவளுக்கு மிகவும் பிடித்த பாடகி பி. சுஷீலாவை அறிமுக படுத்துகிறான் தேவா. அப்பொழுதிலிருந்து, தேவாவிற்கும், இந்துவுக்கும் நல்லிணக்கம் ஏற்படுகிறது.  
தேவா-ஸ்ருதி திருமண விழாவில், கடந்த காலத்தில் இந்துவை பாலியல் வன்கொடுமை செய்தது தேவா என்று தெரிய வருகிறது. அதனால், திருமணம் தடைபடுகிறது. பின்னர், அந்த பிரச்சனையிலிருந்து சமாளித்து தேவா யாரை திருமணம் செய்தான் என்பது தான் மீதிக்கு கதையாகும்.
# மனதை திருடிவிட்டாய்

## ஒலிப்பதிவு

யுவன் ஷங்கர் ராஜா இப்படத்தின் இசை அமைப்பாளர் ஆவார். பா. விஜய் மற்றும் கலை குமார் பாடல் ஆசிரியர்கள் ஆவர். "மஞ்சக்காட்டு மைனா" என்ற பாடல் மிகவும் பிரபலமான பாடலாகும்.
# மனதை திருடிவிட்டாய்

## வரவேற்பு

இந்தத் திரைப்படம் கலந்த விமர்சனங்களைப் பெற்றது.
# விக்கிப்பீடியா:Statistics/weekly/3-Mar-2019
| 220 | 223.182.246.80 | 0 | 1 | 0 | 0 | 0 | 0 | 0 | 1 | 4 |  |
| 221 | OktaRama2010 | 0 | 1 | 0 | 0 | 0 | 0 | 0 | 1 | 69 |  |
| 222 | Rasnaboy | 0 | 1 | 0 | 0 | 0 | 0 | 0 | 1 | 0 |  |
| 223 | R. Shantharooban | 0 | 0 | 0 | 0 | 0 | 0 | 1 | 1 | 0 |  |
| 224 | 42.109.139.42 | 0 | 0 | 0 | 0 | 0 | 0 | 1 | 1 | 0 |  |
| 225 | 223.181.236.68 | 0 | 1 | 0 | 0 | 0 | 0 | 0 | 1 | 16 |  |
| 226 | Aldnonymous | 0 | 1 | 0 | 0 | 0 | 0 | 0 | 1 | 0 |  |
| 227 | 49.39.232.135 | 0 | 1 | 0 | 0 | 0 | 0 | 0 | 1 | 4 |  |
| 228 | 2405:204:7306:3943:0:0:93:98AC | 0 | 1 | 0 | 0 | 0 | 0 | 0 | 1 | 710 |  |
| 229 | 2405:204:70CB:9166:2BE3:9AEB:98D4:BBDE | 0 | 1 | 0 | 0 | 0 | 0 | 0 | 1 | 18 |  |
| 230 | Shambantam | 0 | 1 | 0 | 0 | 0 | 0 | 0 | 1 | 0 |  |
| 231 | Thomas Linard | 0 | 0 | 0 | 0 | 1 | 0 | 0 | 1 | 0 |  |
| 232 | 2401:4900:25ED:B961:0:5A:DD62:C101 | 0 | 1 | 0 | 0 | 0 | 0 | 0 | 1 | 202 |  |
| 233 | 2409:4072:6191:6396:8343:E6BF:716C:B36 | 0 | 0 | 0 | 0 | 0 | 0 | 1 | 1 | 0 |  |
| 234 | 27.62.114.193 | 0 | 0 | 0 | 0 | 0 | 0 | 1 | 1 | 0 |  |
| 235 | 2405:204:7300:7E01:0:0:155:38AC | 0 | 1 | 0 | 0 | 0 | 0 | 0 | 1 | 23 |  |
| 236 | 2409:4072:6105:49F1:9983:650D:A3F5:349B | 0 | 1 | 0 | 0 | 0 | 0 | 0 | 1 | 0 |  |
| 237 | 117.230.7.31 | 0 | 1 | 0 | 0 | 0 | 0 | 0 | 1 | 14 |  |
| 238 | Ravidreams | 0 | 0 | 0 | 0 | 0 | 0 | 1 | 1 | 0 |  |
| 239 | 42.111.131.10 | 0 | 1 | 0 | 0 | 0 | 0 | 0 | 1 | 0 |  |
| 240 | 2405:204:7406:EEF2:26A6:2583:B5EC:3C3 | 0 | 1 | 0 | 0 | 0 | 0 | 0 | 1 | 11 |  |
| 241 | 157.51.82.143 | 0 | 1 | 0 | 0 | 0 | 0 | 0 | 1 | 366 |  |
| 242 | 106.198.100.77 | 0 | 1 | 0 | 0 | 0 | 0 | 0 | 1 | 0 |  |
| 243 | 2409:4072:980:38C6:0:0:24A6:30B1 | 0 | 1 | 0 | 0 | 0 | 0 | 0 | 1 | 3 |  |
| 244 | 106.203.51.90 | 0 | 1 | 0 | 0 | 0 | 0 | 0 | 1 | 8 |  |
| 245 | 2405:204:700A:D29:8CA6:D16C:D6E0:2496 | 0 | 0 | 0 | 0 | 0 | 0 | 1 | 1 | 0 |  |
| 246 | 2405:204:7341:415D:34A8:FF30:C7E8:890E | 0 | 1 | 0 | 0 | 0 | 0 | 0 | 1 | 0 |  |
| 247 | Venkatraman705 | 0 | 0 | 0 | 0 | 0 | 0 | 1 | 1 | 0 |  |
| 248 | 106.208.110.5 | 0 | 1 | 0 | 0 | 0 | 0 | 0 | 1 | 25 |  |
| 249 | Rachmat04 | 0 | 1 | 0 | 0 | 0 | 0 | 0 | 1 | 0 |  |
| 250 | 123.136.118.98 | 0 | 1 | 0 | 0 | 0 | 0 | 0 | 1 | 0 |  |
| 251 | Jü | 0 | 1 | 0 | 0 | 0 | 0 | 0 | 1 | 6 |  |
| 252 | WikiBayer | 0 | 1 | 0 | 0 | 0 | 0 | 0 | 1 | 179 | } |
# டிரையும்பீன்

**டிரையும்பீன்** (*Triumphene*) என்பது புளோரினேற்றமும் பீனைலேற்றமும் செய்யப்பட்ட புல்லரீன் வழிப்பெறுதி சேர்மமாகும். அறை வெப்பநிலையில் பென்சீன்- பெரிக் குளோரைடு (FeCl3) கரைசலில் C60F18 சேர்மத்தை இரண்டு வாரங்களுக்கு வினைபுரியச் செய்து டிரையும்பீன் தயாரிக்கபடுகிறது. போல்டாலினா, சிடிரீட் மற்றும் டெய்லர் ஆகியோர் 1998 ஆம் ஆண்டு இதை மேற்கண்ட முறையில் தயாரித்தனர். இச்சேர்மமே முதலாவது மூவிதழ்தகடு வடிவ பீனைலேற்ற[60]புலரின் ஆகும். சாத்தியமான திறனுள்ள பயன்பாட்டிற்கு ஒரு தனித்தன்மையான சாரத்தை வழங்கி உதவும் மீநுண்ணளவு படமாக்கும் முகவராக டிரையும்பீன் கருதப்படுகிறது.
# வேலய்யர்

**வேலய்யர்** (Velaiyar), "வேலய்ய சுவாமிகள்" எனவும் அழைக்கப்படுகிறார். இவர் 17ம் நூற்றாண்டைச் சேர்ந்த ஆன்மீக எழுத்தாளர். இவர் தமிழ்நாட்டிலுள்ள காஞ்சிபுரத்தில், தமிழ் பேசும் தேசிகர் குடும்பத்தில் பிறந்தார். இவர் ஏழு நூல்களுக்கு மேல் தொகுத்துள்ளார்.
# வேலய்யர்

## குடும்பப் பின்னணி

வேலய்யர் தென்னிந்தியாவில் தமிழ்நாட்டில் உள்ள காஞ்சிபுரம் என்கிற தொண்டை மண்டலத்தில் 17 ஆம் நூற்றாண்டின் மத்தியில் ஒரு மரபுவழி சைவ தமிழ் தேசிகர் குடும்பத்தில் பிறந்துள்ளார் , வேலய்யரின் தந்தை குமாரசாமி தேசிகர், ஒரு அர்ச்சகர் மற்றும் தீக்ஷிதர் ஆவார். அவரது குடும்பம், இலக்கிய, இறையியல் மற்றும் இசை பங்களிப்புகளுக்காக அறியப்பட்டது. இளம் வயதில், அவரது தந்தை தனது குடும்பத்தை விட்டுவிட்டு திருவண்ணாமலைக்கு தனது சீடர்களுடன் சென்றார், அங்கு அவர் ஒரு துறவியாக எண்ணினார். எனினும், அவர் திருமணம் செய்துகொண்டு, மூன்று மகன்கள் மற்றும் ஒரு மகளைப் பெற்றார். வேலய்யர் தன் பெற்றோருக்கு மூன்றாவதாகப் பிறந்தார். அவருடன் பிறந்தவர்கள் முறையே சிவப்பிரகாசர், கருணை பிரகாசர் மற்றும் ஞானாம்பிகை அம்மாள் ஆவர்.  
சிவப்பிரகாசர் அனைவராலும் நன்கு அறியப்பட்ட கவிஞர் ஆவார். அவருக்கு "சிவானுபூதிச்செல்வர்" என்கிற பெயரும் உண்டு. அவர் தமிழறிஞர்களால் "கற்பனைக் களஞ்சியம்" என அழைக்கப்பட்டார். அவர் "நீரோட்ட யமக அந்தாதி" என்னும் நூலை தொகுத்தார். அதிலுள்ள வரிகளை படிக்கும்போது படிப்பவரின் உதடுகள் ஒட்டாது. மேலும், அவர் "இயேசு மத நிராகரணம்" என்னும் நூலை எழுதினார். தனது 32வது வயதில் பாண்டிச்சேரி அருகிலுள்ள நல்லாத்தூரில் இறந்தார்.  
இவருடைய சகோதரி ஞானாம்பிகை சாந்தலிங்க சுவாமிகளை மணந்தார். அவர்களுக்கு குழந்தைகள் இல்லை. அவரது கணவர் துறவியானதால் ஞானாம்பிகை அம்மாள் தனது சகோதரர் வேலய்யருடன் தங்கினார். அவருடைய வாழ்க்கை பொம்மாபுரம் மடத்தில் கடவுளுக்குத் தொண்டு செய்வதில் கழிந்தது. கருணா பிரகாசர் திருமணம் செய்து கொண்டு, தமிழ் மொழியில் சீகலாதி சருக்கம், இஷ்டலிங்க அகவல் போன்ற ஐந்து புத்தகங்களை எழுதினார். அவருக்கும் குழந்தைகளும் இல்லை. அவர் திருவெங்கையில் இறந்தார்.  
வேலய்யர் மீனாட்சி அம்மாளை திருமணம் செய்துகொண்டு, பொம்மாபுர ஆதீன மடத்திற்கு அருகிலுள்ள மயிலம் முருகன் கோயிலில் தங்கினார். அவருக்கு சுந்தரேசனார் என்கிற மகன் இருந்தார். வேலய்யர் தனது 72வது வயதில் பெருமாத்தூரில் இறந்தார். வேலய்யரின் மகன் சுந்தரேசனார் கற்பகம்மாளை மணந்தார். அவர்கள் மயிலம் அருகே உள்ள வளவனூரில் வசித்தனர். அவர்களுடைய மகன் சுவாமிநாத தேசிகர் கிறிஸ்துவ மதத்திற்கு மாறி, தன்னுடைய பெயரை சூசை என்கிற சுவாமிநாத தேசிகர் என்று மாற்றிக்கொண்டார். மற்றும் ஞானசௌந்தரியை திருமணம் செய்தார்.
# வேலய்யர்

## குடும்பப் பின்னணி

### இளமைப்பருவம்

வேலைய்யர் தனது சகோதரர் சிவப்பிரகாச சுவாமிகளுடன் தமிழ்நாடு முழுவதும் பயணித்து, திருவண்ணாமலை, திருச்செந்தூர், மயிலம் முருகன் கோயில். போன்ற திருத்தலங்களுக்குச் சென்று வழிபட்டார். அவ்வாறு பயணம் செய்து, வேலய்யர், சிவப்பிரகாச சுவாமிகள் மற்றும் கருணைப்பிரகாசர் ஆகிய மூவரும் திருநெல்வேலியை அடைந்தனர். அங்குள்ள பண்டிதர் "வள்ளியூர் தம்பிரானிடம்" பாடம் கற்றுக்கொள்ள விரும்பினர். வள்ளியூர் தம்பிரான் தமிழ் இலக்கணத்தில் வல்லவர். அவர் இம்மூவரையும் மாணாக்கர்களாகச் சேர்த்துக் கொண்டார். வேலய்யரும் அவரது சகோதரர்களும் வள்ளியூர் தம்பிரானிடம் தமிழ் இலக்கணம் பயின்றனர்.
# வேலய்யர்

## எழுதிய நூல்கள்

- *மயிலத்துள*
- *நல்லூர் புராணம்*
- *மயிலை திரட்டை மணி மாலை*
- *இஷ்ட லிங்க கைத்தல மாலை*
- ''கும்பகோண சாரங்கத்தேவர் வரலாறு - வீர சிங்காதன புராணம்"
- *குகை நமச்சிவாய தேசிகர் வரலாறு - நமச்சிவாய லீலை*
- *கிருஷ்ணன் வரலாறு - பாரிஜாத லீலை*
# ஆஷா நேகி

**ஆஷா நேகி** (Asha Negi) ஒரு இந்திய தொலைக்காட்சி நடிகை ஆவார். "பவித்ர ரிஷ்த்தா" என்ற தொடரில் "பூர்வி" பாத்திரத்தில் நடித்ததற்காக அங்கீகரிக்கப்பட்டுள்ளார் மேலும் "ஏக் மத்தி ஆஸ்மான்" கல்பனா என்ற வேடம், "குச் தோ ஹை தேரே தர்மியான்" கோயல் என்ற வேடம் போன்ற தொலைக்காட்சித் தொடர்களில் நடித்துள்ளார். 2014 ஆம் ஆண்டில் இவரது துணைவரான ரித்விக் தஞ்சனியுடன் இணைந்து "நாக் பாலியே 6" என்ற இந்திய நடன நிகழ்ச்சி நிகழ்ச்சியில் வெற்றி பெற்றார்.
# ஆஷா நேகி

## வாழ்க்கை மற்றும் தொழில்

### ஆரம்பகால வாழ்க்கை & அறிமுக நிகழ்ச்சி

நேகி, உத்திராகான்ட் மாநிலத்தின் தேராதூனில் பிறந்து வளர்ந்தார். 2009 ஆம் ஆண்டில், அவர் "மிஸ் உத்தரகாண்ட்"டாக முடிசூட்டப்பட்டார். இறுதியில் நடிப்புத் தொழிலைத் தொடர மும்பைக்கு சென்றார். நேகி 2009இல் விளம்பர நடிகையாக தனது வாழ்க்கையைத் தொடங்கினார், பின்னர், தன்னுடைய கல்லூரி நாட்களிலேயே "மிஸ் உத்தரகாண்ட்" பட்டம் பெற்றார்.  
அவர் பல்வேறு நிறுவனங்களின் விளம்பரங்களில் தோன்றினார், பின்னர் அவர் 2010 ஆம் ஆண்டில் ஸ்டார் பிளஸ் தொலைக்காட்சியில் பிரபலமான நிகழ்ச்சியான "சாப்பான் சே பஹார் நைனா" என்ற தொடரில் "மதுரா" என்ற வேடத்தில் தனது முதல் தொலைக்காட்சி நிகழ்ச்சியினை நடித்தார். 2011 இல் ஆஷா தனது அடுத்த தொடரான ஏக்தா கபூரின் பாலாஜி டெலிபிலிம்ஸாரின் பிரபல நிகழ்ச்சியான ''படே அச்சே லாகே ஹெயின்" என்பதில் தனது உயிரியல் சகோதரியான அபேஷ்கா மல்ஹோத்ராவின் எதிர்மறை பாத்திரத்தில் நடித்தார், அந்த நிகழ்ச்சியை ஒரு பெரிய அனுபவமாக கொண்டதுடன், முன்னணி நடிகயான "சாக்ஷி தன்வர்" தனக்கு உத்வேகம் அறித்ததாக கூறுயிள்ளார்.
# ஆஷா நேகி

## வாழ்க்கை மற்றும் தொழில்

### திருப்பம் மற்றும் வெற்றி (2011-2014)

ஜீ தொலைக்காட்சியின் "பவித்ரா ரிஷ்தா" என்ற தொடரில் அர்ச்சனா தேஷ்முகின் மகளான "புருஷி தேஷ்முக்" பாத்திரத்தில் ஒரு அறிவார்ந்த, அழகான மற்றும் உறுதியான புதிய தலைமுறை கொண்டாடுபராக நடித்திருந்தார். அத்தொடரில் அவரது பாத்திரம் பரவலாக பாராட்டப்பட்டது, மற்றும் அர்ஜுன் (ரித்விக் தஞ்சனி) உடன் திரை நடிப்பிற்கான பெரும் ரசிகர்களை பெற்றார்.  
அந்த ஆண்டின் நட்சத்திர நடிகருக்கான கோல்ட் விருது வென்றார், மேலும் ரித்விக்குடன் ஜீ ரிஷ்தே விருது பெற்றார். ஆஷா, புதுமுகத்திற்கான இந்திய டெலி விருதினயும் வென்றார். 2014 ஆம் ஆண்டில் இவரது துணைவரான ரித்விக் தஞ்சனியுடன் இணைந்து "நாக் பாலியே 6" என்ற இந்திய நடன நிகழ்ச்சி நிகழ்ச்சியில் வெற்றி பெற்றார்.
ஆகஸ்ட் 2014 இல், நேகி ஜீ தொலைக்காட்சியின் பிரபலமான நிகழ்ச்சியான "ஏக் முத்தி ஆஸ்மான்" தொடரில் நடித்துள்ளார். ஆஷிஷ் சௌத்ரியுடன் கல்பன ராகவ் சின்கானியா என்ற பாத்திரத்தில் நடித்தார். "கில்லர் கரோக்கி ஆட்கா தோ லட்காஹ்" என்ற நிகழ்ச்சியில் ஒரு சிறியத் தோற்றாத்தில் வந்தார்.
# ஆஷா நேகி

## சொந்த வாழ்க்கை

2011 இல், அவர் ரித்விக் தஞ்சனி "பவித்ரா ரிஷ்தா" நிகழ்ச்சியில், பின்னர் ஒருவருக்கொருவர் டேட்டிங் செய்துகொண்டனர்.
# மேக்பை

**மேக்பை** (*Magpie*) என்பது காகக் குடும்பத்தைச் சேர்ந்த சில இனங்களைக் குறிக்கும் பொதுப்பெயர் ஆகும். இதில் ஐரோவாசிய மேக்பை என்ற பறவை உலகின் அதிக நுண்ணறிவுள்ள விலங்குகளில் ஒன்றாகவும் கண்ணாடி முன்பு நிற்கும் போது தன்னை உணர்ந்து கொள்ளும் திறன் பெற்றுள்ள மிகச்சில விலங்குகளில் ஒன்றாகவும் உள்ளது.  
சீனா மற்றும் கொரியா ஆகிய நாடுகளில் மேக்பை பறவையானது நற்பேற்றின் அடையாளமாகக் கருதப்படுகின்றது.
# மேக்பை

## பண்புகள்

மேக்பைகள் பொதுவாக கருப்பு மற்றும் வெள்ளை நிறங்கள் கலந்த உடலும் கருமையான அலகும் நீளமான வாலும் கொண்டவை. எனினும் இனங்களைப் பொறுத்து இவற்றின் நிறங்கள் வேறுபடுகின்றன. இவற்றின் சராசரி ஆயுட்காலம் 8 முதல் 15 ஆண்டுகள் ஆகும். பெரிய இறகுகள் கொண்டிருப்பினும் இவற்றால் வெகுதூரம் பறக்க இயலாது.
# மேக்பை

## இனப்பெருக்கம்

மேக்பைகள் வாழ்நாள் முழுவதும் இனப்பெருக்கம் செய்பவை ஆகும். இனப்பெருக்கம் செய்யும் இணைகள், தங்கள் வாழ்நாள் முழுவதும் ஒன்றாக சேர்ந்து வாழ்கின்றன. மேக்பைகள் வசந்த காலத்தில் இனப்பெருக்கம் செய்கின்றன. அவை மரத்தில் பெரிய கூடு கட்டி முட்டையிடுகின்றன. பெண் மேக்பைகள் சராசரியாக ஒரு முறைக்கு 5 முட்டைகள் வரை இடுகின்றன. 3 வார அடைகாக்கும் காலம் முடிந்த பிறகு முட்டைகள் பொரிந்து மேக்பை குஞ்சுகள் வெளிவருகின்றன.  
இளம் மேக்பை குஞ்சுகள் தங்ஙள் பெற்றோர் தேடிக் கொண்டு வரும் உணவை உண்டு வாழ்கின்றன. அவை பிறந்து 3 முதல் 4 வாரங்களான பிறகு பறக்கும் திறன் பெறுகின்றன. பிறகு தங்கள் பெற்றோர்களை விட்டு பிரிந்து சென்று தனியாக வாழத் தொடங்குகின்றன.
# மேக்பை

## உணவுப்பழக்கம்

மேக்பைகள் அனைத்துண்ணி உணவுப் பழக்கத்தைக் கொண்டுள்ளன. இவை பழங்கள், பூச்சிகள், முட்டைகள் மற்றும் மற்றும் இறந்த விலங்குகளின் அழுகிய பிணங்கள் ஆகியவற்றை உண்டு வாழ்கின்றன.
# மேக்பை

## இனங்கள்

### கருப்பு-வெள்ளை மேக்பைகள்

- பேரினம் *Pica*
- ஐரோவாசிய மேக்பை, *Pica pica*
- கருவலகு மேக்பை, *Pica hudsonia*
- மஞ்சள் அலகு மேக்பை, *Pica nuttalli*
- ஆசீர் மேக்பை, *Pica asirensis*
- மாக்ரேப் மேக்பை, *Pica mauritanica *
- கொரிய மேக்பை, *Pica sericea*
# மேக்பை

## இனங்கள்

### நீல/பச்சை மேக்பைகள்

- பேரினம் *Urocissa*
- தைவான் நீல மேக்பை, *Urocissa caerulea*
- செவ்வலகு நீல மேக்பை, *Urocissa erythrorhyncha*
- மஞ்சள் அலகு நீல மேக்பை, *Urocissa flavirostris*
- வெண்சிறகு மேக்பை, *Urocissa whiteheadi*
- இலங்கை நீல மேக்பை, *Urocissa ornata*
- பேரினம் *Cissa*
- பச்சை மேக்பை, *Cissa chinensis*
- இந்தோச்சீனப் பச்சை மேக்பை, *Cissa hypoleuca*
- சாவகப் பச்சை மேக்பை, *Cissa thalassina*
- போர்னியப் பச்சை மேக்பை, *Cissa jefferyi*
# மேக்பை

## இனங்கள்

### வானீல-இறகு மேக்பைகள்

- பேரினம் *Cyanopica*
- வானீல இறகு மேக்பை, *Cyanopica cyanus*
- ஐபீரிய மேக்பை, *Cyanopica cooki*
# பந்தயம் (2008 திரைப்படம்)

***பந்தயம்*** என்பது 2008 இல் வெளிவந்த தமிழ்த் திரைப்படமாகும். எஸ். ஏ. சந்திரசேகர் இப்படத்தை இயக்கியுள்ளார். இதில் நிதின் சத்யா மற்றும் சிந்து துலானி ஆகியோர் முக்கிய கதாபாத்திரங்களில் நடித்திருக்கின்றனர். பிரகாஷ் ராஜ், ராதிகா சரத்குமார் மற்றும் கணேஷ்கர் போன்றோர் நடித்துள்ளனர்.  
நடிகர் விஜய் கௌரவத் தோற்றத்தில் நடித்துள்ளார். விஜய் ஆண்டனி இசை அமைத்துள்ளார். இப்படம் 19 செப்டம்பர் 2008 இல் வெளியானது.
# பந்தயம் (2008 திரைப்படம்)

## நடிகர்கள்

- நிதின் சத்யா- சக்திவேல்
- சிந்து துலானி - துளசி
- பிரகாஷ் ராஜ் - மாசானம்
- ராதிகா சரத்குமார் - மாசானம் மனைவி
- கணேஷ்கர் - கணேஷ்
- வடிவேல் கணேஷ் -
- ரஜினி முருகன் - மணி
- லாவன்யா-
- விமல்
# பந்தயம் (2008 திரைப்படம்)

## விமர்சனங்கள்

பிலிமிபீட் வலைதளத்தில் வந்த விமர்சனத்தில் "நல்ல நடிகர் எனப் பெயர் வாங்கிக் கொண்டிருந்த தருணத்தில் நிதின் சத்யாவுக்கு சோதனையாக இப்படியொரு படம். அவருடைய 'ஸ்கிரீன் பிரசன்ஸ்' ரசிக்கும் இல்லை என்பதைக் குறிப்பிட்டாக வேண்டும். எந்தப் பிரபல நடிகரெல்லாம் கால்ஷீட் கொடுக்கவில்லையோ, அவர்களை துணை நடிகர்களை விட்டு இமிடேட் செய்ய வைத்திருக்கிறாரோ இயக்குநர் என்று எண்ணத் தோன்றுகிறது, வடிவேலு கெட்டப்பில் ஒருவரை படம் முழுக்க அலையவிட்டிருப்பதைப் பார்க்கும்போது. இதற்கு எம்ஜிஆர், ரஜினியும் தப்பவில்லை!" என்று எழுதினர்.  
வெப்துனியா வலைதளத்தில் வந்த விமர்சனத்தில் "பிரகாஷ்ராஜின் வில்லத்தனம்தான் படத்தின் ஹீரோ. தொடர்ந்து குழந்த என்று மிரட்டும் போது அதுவும் சலித்து விடுகிறது. நிதின் சத்யா தனி ஹீரோவாக நடித்த முதல் படம் என்பதை தாண்டி சொல்ல எதுவும் இல்லை. பொத்தல் விழுந்த திரைக்கதையும், புராதன நெடியடிக்கும் கதையும் பந்தயத்தை பரிதாபத்துக்குரியதாக மாற்றுகின்றன. பந்தயம் - கமர்ஷியல் கட்டவண்டி.
# இதயம் பேசுகிறது (திரைப்படம்)

**இதயம் பேசுகிறது** (*Idhayam Pesugirathu*) என்பது 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். இதனை எஸ். ஏ. சந்திரசேகர் இயக்கியுள்ளார். இசையமைப்பாளர் சியாம் இசையமைத்துள்ளார்.
# இதயம் பேசுகிறது (திரைப்படம்)

## நடிகர்கள்

- இரவீந்திரன்
- அம்பிகா
# இதயம் பேசுகிறது (திரைப்படம்)

## பாடல்கள்

இத்திரைப்படத்திற்கு சியாம் இசையமைத்திருந்தார்.
# சந்தனப்பள்ளி

**சந்தனப்பள்ளி** (Santhanapalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரானது சந்தனப்பள்ளி ஊராட்சிக்கு உட்பட்டது.
# சந்தனப்பள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 51 கிலோமீட்டர் தொலைவிலும், மாநிலத் தலைநகரான சென்னையில் இருந்து 317 கிலோமீட்டர் தொலைவிலும், கெலமங்கலத்தில் இருந்து 15கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1433 வீடுகள் உள்ளன. கிராமத்தின் மொத்த மக்கள் தொகையானது 6545 ஆகும். இதில் ஆண்கள் எண்ணிக்கை 3417, பெண்களின் எண்ணிக்கை 3128 என உள்ளது. மக்களின் கல்வியறிவு விகிதமானது 51.9 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கனிகா கபூர்

**கனிகா கபூர்** (Kanika Kapoor) 1978 ஆகஸ்ட் 21 அன்று பிறந்துள்ள இந்தியப் பின்னணிப் பாடகர் ஆவார். அவரது வெற்றிகரமான பாடல் வாழ்க்கை மூலம் ஒரு முறை பிலிம்பேர் விருது பெற்றார். இலக்னோவில் கபூர் பிறந்து வளர்ந்தார், எப்போதும் பாடல்களைப் பாடுவதில் ஆர்வம் கொண்டவர், ஆனால் அவர் 1997 ஆம் ஆண்டு தொழிலதிபர் ராஜ் சந்தோக்கை திருமணம் செய்து கொண்டு இலண்டன் சென்றார், அங்கு அவர் மூன்று குழந்தைகளை பெற்றெடுத்தார்.  
2012 ல் ராஜுவுடன் விவாகரத்து பெற்ற பிறகு, அவர் மீண்டும் மும்பை வந்து பாடகியாக மாறினார். ஒரு பாடகியாக, கபூரின் முதல் பாடல் "ஜுக்னி ஜி" (2012) என்ற இசை காணொளி ஒரு பெரிய வணிக வெற்றியாக மாறியது . 2014 ஆம் ஆண்டில் "ராகினி எம்.எம்.எஸ் 2" படத்திற்காக பேபி டால் என்ற பாடல் இந்தி பாடலை பாடியுள்ளார். அதன் வெளியீட்டில், "பேபி டால்" ரசிகர்களிடையே மிகுந்த வரவேற்பைப் பெற்று முதலிடம் பிடித்தது, கபூர் பரபரப்பான ஒரு பாராட்டைப் பெற்றார் மற்றும் அவரது பாடும் பாணியில் புகழ்பெற்றார், இதற்காக சிறந்த பின்னணி பாடகிக்கான பிலிம்பேர் விருது பெற்றார்.  
கபூர் தொடர்ந்து இந்தி சினிமாவின் சிறந்த பாடல்களைப் பாடுவதற்கான பரவலான அங்கீகாரத்தையும் வெற்றியையும் பெற்றார், "ஹாப்பி நியூ இயர்" (2014), படத்தின் "லவ்லி" மற்றும் "காம்லீ" என்ற பாடல்கள் , "ராய்" (2015) படத்தில் "சிட்டியான் காலையான்", "ஏக் பெஹ்லி லீலா" படத்தில் "தேசி லுக்" (2015) போன்ற புகழ் பெற்ற பாடல்களை இவர் பாடியுள்ளார்.
# கனிகா கபூர்

## ஆரம்ப மற்றும் தனிப்பட்ட வாழ்க்கை

கபூர் உத்தரப் பிரதேச மாநிலத்தின் இலக்னோ நகரில் 1978 ஆகஸ்ட் 21 அன்று பிறந்துள்ளார். இவரது தந்தை ராஜீவ் கபூர் ஒரு ஒரு தொழிலதிபர் மற்றும் அவரது தாயார் சோனம் கபூர் ஒரு "பூட்டிக்" உரிமையாளர். இவர் உத்தரப் பிரதேசத்தின் இலக்னோவில் கத்ரி குடும்பத்தில் பிறந்துள்ளார். இலக்னோவில் அவர் இசை பயின்றார் தனது 12 வயதில், கபூர் , வாரனாசியைச் சேர்ந்த இசைக் கலைஞரான பண்டிட் கணேஷ் பிரசாத் மிஸ்ராவின் பாடலின் கீழ் பாரம்பரிய இசையைப் படிக்கத் தொடங்கினார், மேலும் அவர் இந்தியா முழுவதும் நடத்திய பாரம்பரிய இசை நிகழ்ச்சிகளில் அவருடன் சேர்ந்து பாடி வந்தார். கபூர் தனது குழந்தை பருவத்தில் பல இசை போட்டிகளில் பங்கு பெற்றார். 15 வயதில், அனைத்திந்திய வானொலியின் இசைத்தொகுப்பாளராகவும், பாடகர் அனூப் ஜலோட்டா பஜனைகள் நிகழ்ச்சியிலும் கலந்து கொண்டுள்ளார். லக்னோ, பாட்காண்டே மியூசிக் இன்ஸ்டிடியூட் மூலம் இவர் இளங்கலைப் பட்டம் மற்றும் இசையில் முதுகலைப் பட்டமும் பெற்றுள்ளார். பின்னர் அவர் தனது இசை வாழ்க்கையைத் தொடர மும்பை சென்றார்.  
வெளிநாடு வாழ் தொழிலதிபரான ராஜ் சந்தோக்கை 1997இல் திருமணம் செய்து கொண்டு அவரது கணவருடன் இலண்டன் மாநகரம் சென்றார். அவருக்கு மூன்று குழந்தைகள் இருந்தனர். கபூர் 2012 ல் தனது கணவரைப் பிரிந்து, லக்னோ திரும்பி தனது பெற்றோருடன் இணைந்தார். இவர்கள் 2012இல் விவாகரத்துப் பெற்றனர்.
# கனிகா கபூர்

## தொழில்

மிக நாகரீகமான பெண் விருது நிகழ்ச்சியில் (2016)]]
2012 இல் கபூர் டாக்டர் ஜீயஸைக் கொண்ட "ஜூகினி ஜி" இசை கானொளியை வெளியிட்டார் "ஜூகினி ஜி" 2012 ஆம் ஆண்டின் மிகப்பெரிய தனிப்பாடல்களில் ஒன்றாக ஆனது. மேலும், சிறந்த தனிப்பாடலுக்கான "கிளாசிக் பிரிட்" அமைப்பின் "ஆசியா டிவி மியூசிக் விருது" பெற்றது.  
அதே ஆண்டில், "ஸ்லாம் த டூர்" என்ற தலைப்பில் சாருக் கான் மற்றும் தீபிகா படுகோண் ஆகியோருடன் வட அமெரிக்கா முழுவதும் சுற்றுப்பயணம் மேற்கொண்டார்.
# அனு

**அனு** (**Anu**) சுமேரியக் கடவுள்களில் தலைமையானவர். இவர் வானம், சொர்க்கம் மற்றும் விண்மீன்களுக்கு அதிபதி ஆவார். அனு தெய்வம் பிற கடவுள்கள், தேவதைகள் மற்றும் அசுர தேவதைகளின் உற்பத்திக்கும் காரணமானவர். எனவே அனைத்து கடவுள்களுக்கும் இவரே தலைமைக் கடவுளர் ஆவார். இவருடன் என்லில் மற்றும் ஈஅ கடவுள்கள் சேர்த்து திருமூர்த்தி தெய்வங்கள் எனப்போற்றப்படுகின்றனர்.  
மெசொப்பொத்தேமியாவின் உரூக் நகரத்தில், கிமு 2334 - கிமு 2154 வரையிலான அக்காடியப் பேரரசு ஆட்சியின் போது அனுக் கடவுளின் மனைவியான, சொர்க்கத்தின் இராணியான இஷ்தர் எனும் பெண் கடவுளின் வழிபாடு சிறப்புடன் விளங்கியது.  
கிமு மூவாயிரம் ஆண்டின் சுமேரியர்களின் சாத்திரக் குறிப்புகளின் படி, அனு கடவுள் அனைத்து சுமேரியக் கடவுள்களுக்கு தந்தை ஆவார். அனு கடவுளின் மனைவியாக *ஊராஸ்* தேவதை இருந்தது.
, பிந்தைய சுமேரியக் குறிப்புகளின் படி, அனு கடவுளின் துணைவியாக *கீ* தேவதையைக் குறிப்பிட்டுள்ளது.
# அனு

## இதனையும் காண்க

- சுமேரிய கடவுள்கள்
# வீர சிவாஜி (திரைப்படம்)

**வீர சிவாஜி** (Veera Sivaji) 2016இல் வெளியான தமிழ் அதிரடி மற்றும் நகைச்சுவைத் திரைப்படம். இயக்கம் கணேஷ் வினாயக், இப்படத்தில் விக்ரம் பிரபு மற்றும் ஷாம்லி ஆகிய இருவரும் முன்னணி பாத்திரத்தில் நடித்திருந்தனர். இப்படத்தின் படப்பிடிப்பு ஜுலை 2015ல் தொடங்கியது. உலகளவில் 2016 டிசம்பரில் வெளிவந்தது. பெருமளவில் எதிர்மறையான விமர்சனத்தையே எதிர்கொண்டது. படம் தோல்வி கண்டது.
# வீர சிவாஜி (திரைப்படம்)

## கதை

சிவாஜி வாடகை வண்டி ஓட்டி வருபவன். தனது மருமகளின் அறுவைச் சிகிச்சைக்காக பணம் சேர்த்து வருகிறான். அதற்கான முயற்சி கோணலாக போகி அவன் மிக மோசமான ஒரு வலையில் சிக்கிக் கொள்கிறான். அதிலிருந்து எவ்வாறு மீள்கிறான் என்பது மீதிக் கதை யாரும்.
# வீர சிவாஜி (திரைப்படம்)

## நடிகர்கள்

விக்ரம் பிரபு]] - சிவாஜி  
ஷாம்லி - அஞ்சலி  
மனிஷா ஸ்ரீ - அஞ்சலியின் தோழி  
ஜி. மாரிமுத்து - அஞ்சலியின் தந்தை  
இராசேந்திரன் - சி.பி.ஐ அதிகாரி  
விடிவி கணேஷ் - பாதுகாவல் அலுவலர்  
யோகி பாபு - ரமேஷ்  
ரோபோ சங்கர் - சுரேஷ்  
ஆன்டிரன்னே நூரிகாட் - வெளிநாட்டுப் பெண்  
மகாநதி சங்கர் - சிறைக் கைதி  
ஜான் விஜய்  
மன்சூர் அலி கான்  
ரியோ ராஜ்  
காவ்யாஜா - சொப்பன சுந்தரி (பாடலுக்கு நடனம்)
# வீர சிவாஜி (திரைப்படம்)

## தயாரிப்பு

தகராறு படத்தை இயக்கிய கணேஷ் வினாயக்கை வைத்து விக்ரம் பிரபு நடிக்க இத்திரைப்படத்தை தயாரிக்க இருப்பதாக 2015 ஜுலையில் தயாரிப்பாளர் நந்தகோபால் அறிவித்தார். 2009 ஆம் ஆண்டு திரைப்படங்களில் ஒரு சிறிய வெற்றிக்குப் பின்னர் ஓய்வு பெற்றிருந்த முன்னாள் குழந்தை நடிகை ஷாம்லி இதில் மீண்டும் நடித்தார்.. இராசேந்திரன், ஜான் விஜய் மற்றும் ரோபோ சங்கர் போன்ற நடிகர்கள் அடங்கிய இப்படக்ககுழு புதுச்சேரியில் 2015 செப்டம்பரில் தனது முதற்கட்டப் படப்பிடிப்பபை நடத்தியது. நடன இயக்குநர் தினேஷ் இயக்கிய ஒரு பாடல் அந்த மாதத்தின் பிற்பகுதியில், நகரின் கடற்கரையில் படம்பிடிக்கப்பட்டது. விக்ரம் பிரபுவின் பாத்திரம் மற்றும் குழந்தைக்கு இடையிலான உறவு குறித்து கவனம் செலுத்தும் என தயாரிப்பாளர்கள் வெளிப்படையாக தெரிவித்தனர். 2015 நவம்பர் இரண்டாவது வாரத்திலிருந்து சென்னையில் படத்தின் இரண்டாவது கட்டம் படமாக்கப்பட்டது.
# வீர சிவாஜி (திரைப்படம்)

## இசை

இசையமைப்பாளர் டி. இமான் இப்ப்டதிற்கு இசையமைத்திருந்தார். இதில் தீம் இசை உட்பட இந்த படத்தில் மொத்தமாக 6 பாடல்கள் உள்ளன.
# ஸ்ரீபெரும்புதூர் பூதபுரிசுவரர் கோயில்

அன்னப் பறவையாகவும், அடியைக்காண விஷ்ணு வராகமாகவும் மாறி முயலுவதை சித்தரிக்கும் லிங்கோத்பவர் சிற்பம்]]
**பூதபுரிசுவரர் கோயில்** (Bhutapureeswarar Temple) என்பது தமிழ்நாட்டில், காஞ்சிபுரம் மாவட்டம், ஸ்ரீபெரும்புதூரில் உள்ள சிவன் கோயிலாகும். இக்கோயில் காஞ்சீபுரம் மாவட்டத்தில் ஸ்ரீபெரும்புதூரில் பேருந்து நிலையத்துக்கு அருகில் அமைந்துள்ளது. இக்கோயிலுக்குச் செல்ல சென்னை தேசிய நெடுஞ்சாலையில் இருந்தும் பாதை உள்ளது.
# ஸ்ரீபெரும்புதூர் பூதபுரிசுவரர் கோயில்

## தொன்மம்

இக்கோயில் குறித்து நிலவும் தொன்மத்தின்படி, சிவனினது ஆனந்த தாண்டவத்தின்போது அவரது ஆடைகள் நெகிழ்ந்ததாக் கண்டு பூத கணங்கள் சிரித்தன. இதனால் சினம் கொண்ட உருத்ரன் கைலாயத்தை விட்டு அவற்றை அகலுமாறு ஆணைப் பிறப்பித்தார். தங்கள் தவறை உணர்ந்த பூதகணங்கள் பெருமாளை நோக்கி கடும் தவம் புரிந்தன. அவர்களின் முன் தோன்றிய பெருமாளிடம் தங்கள் தவறுக்கு பிராயச்சித்தத்தை வேண்டினர். அவரும் பூதகணங்கள் ஆதிஷேஷ தீர்த்தத்தில் நீராடி சிவபெருமானை வழிபடச் சொன்னார். இவ்வாறு பூசித்த பூதகணங்களுக்கு சிவன் காட்சி கொடுத்து அவர்களின் தவறை மன்னின்னித்தார். சிவபெருமானிடம் பூதகணங்கள் தங்களுக்கு உதவிய பெருமாளுக்கு கோவில் கட்ட விருப்பம் தெரிவித்தன. அதற்கு சிவனும் அனுமதியளித்தார். கட்டுமானம் தடைப்பட அதற்கு பரிகாரமாக ஜெயபூத விநாயகர் ஆலயம் கட்டினார்கள். மகிழமரத்தடியில் சிவபெருமானுக்கு கோவில் கட்டினர் (பூதபுரீச்வரர் கோவில்). அதன் பின்னர் பெருமாளுக்கு கோவில் கட்டினர். பூதங்களால் உருவாக்கப் பட்டதால் இது பூதபுரி என்றுபம், பஞ்ச பூதங்கள் வழிபடுவதால் பூதூர் என்றும், ஊர் பெரியதாகையால் பெரும்பூதூர் என்றும், மங்களமாக இருக்க ஸ்ரீ சேர்த்து ஸ்ரீபெரும்புதூர் என்று பெயர்பெற்றது எனப்படுகிறது.
# ஸ்ரீபெரும்புதூர் பூதபுரிசுவரர் கோயில்

## அமைப்பு

இக்கோயிலானது ஊரின் கிழக்கில் மேற்கு நுழைவாயிலைக் கொண்டுள்ளது. இக்கோயிலின் மூலவராக பூதபுரிசுவரரர் உள்ளார். இங்குள்ள இறைவி சௌந்திர நாயகி தனிக் கோயிலில் உள்ளார். இக்கோயில் வளாகத்தில் இராச கணபதி, வள்ளி தெய்வானை முருகர, அனுமான் ஆகியோருக்கு சிற்றாலயங்கள் உள்ளன. கோட்ட தெய்வங்களாக துர்கை, பிரம்மன், விஷ்ணு, தட்சிணாமூர்த்தி சண்டிகேஸ்வரர் ஆகியோர் உள்ளனர். கோயில் தலமரம் மகிழமரம், தீர்த்தம் பூதபுஷ்கரணி. இக்கோயில் மிகப்பழமையான கோயிலாகும் கோயில் சுவற்களில் பல கல்வெட்டுகள் உள்ளன.
# ஸ்ரீபெரும்புதூர் பூதபுரிசுவரர் கோயில்

## விழாக்கள்

இக்கோயிலில் ஆண்டுதோறும் பங்குனி உத்தரத்தின்போது திருக்கல்யாண உற்சவமும் தேர்த் திருவிழாவும் நடக்கிறது.
# 1-புரோப்பைல் அயோடைடு

**1-புரோப்பைல் அயோடைடு** (*1-propyl iodide*) என்பது C<sub>3</sub>H<sub>7</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை என்-புரோப்பைல் அயோடைடு மற்றும் 1-அயோடோபுரோப்பேன் என்ற பெயர்களாலும் அழைக்கலாம். நிறமற்ற இச்சேர்மம் எளிதில் தீப்பிடித்து எரியக் கூடியதாகும். என்-புரோப்பைல் ஆல்ககாலுடன் அயோடின் மற்றும் பாசுபரசு சேர்த்து வினைபுரியச் செய்வதால் 1-புரோப்பைல் அயோடைடு உருவாகிறது.
# கட்டப்பாவ காணோம்

**கட்டப்பாவ காணோம்** (*Kattappava Kanom*) 2017 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். மணி செயோன் இப்படத்தை எழுதி இயக்கி இருந்தார். சிபிராஜ், ஐஸ்வர்யா ராஜேஷ், காளி வெங்கட், யோகி பாபு, மைம் கோபி, லிவிங்ஸ்டன் மற்றும் பலர் நடித்திருந்தனர். விண்டுசைம்ஸ் மீடியா என்டர்டைன்மெண்ஸ் தயாரிப்பில், சந்தோஷ் தயாநிதி இசையில் 17 மார்ச் 2017 ஆம் தேதி வெளியானது.
# கட்டப்பாவ காணோம்

## நடிகர்கள்

சிபி, ஐஸ்வர்யா ராஜேஷ், காளி வெங்கட், யோகி பாபு, மைம் கோபி, லிவிங்ஸ்டன், திருமுருகன், நலன் குமாரசாமி, சித்ரா லக்ஷ்மணன், தமிழ்ச்செல்வி, திண்டுக்கல் சரவணான், ஜெயக்குமார், டி. ரவி, மிமிகிரி சேது, சாந்தினி தமிழரசன்.
# கட்டப்பாவ காணோம்

## கதைச்சுருக்கம்

ரவுடி வஞ்சரம் (மைம் கோபி) கட்டப்பா என்ற பெயர் கொண்ட மீன் ஒன்றை வளர்த்து வருகிறான். அந்த மீன் அவனுக்கு அதிர்ஷ்டத்தை தருவதாக நம்பினான். ஓர் இரவில், அந்த மீன் திருடப்பட்டு, பல நிகழ்வுகளைத் தாண்டி பாண்டியனின் (சிபி) வீட்டை அடைந்தது. பல தொழில்களில் பாண்டியன் தோல்வி அடைந்திருந்ததால், அவன் ஒரு துரதிஷ்டம் என்று அவனது தந்தை கருதினார். இந்த நிலையில், மீனாவை (ஐஸ்வர்யா ராஜேஷ்) காதல் செய்து, திருமணமும் செய்கிறான் பாண்டியன். புது வீட்டில் குடி போகும் அந்த ஜோடிக்கு கயல் என்ற சிறுமியுடன் நட்பு ஏற்படுகிறது. தாயை இழந்த சிறுமி கயலின் ஆசைகளை நிறைவேற்ற பாண்டியன் விரும்புகிறான். கட்டப்பா மீன் உண்மையில் அதிர்ஷ்டத்தை தரும் மீன் என்று பாண்டியனும், மீனாவும் கண்டு பிடிக்கிறார்கள். கட்டப்பாவை தேடி அலைகிறான் வஞ்சரம். பின்னர், கட்டப்பாவை யார் வைத்துக் கொண்டனர்? என்பது தான் மீதிக் கதையாகும்.
# கட்டப்பாவ காணோம்

## ஒலிப்பதிவு

உமா தேவி, முத்தமிழ் ஆகியோரின் பாடல் வரிகளுக்கு சந்தோஷ் தயாநிதி இசை அமைத்திருந்தார். 3 பாடல்களை கொண்ட ஒலித்தொகுப்பு 21 அக்டோபர் 2016 அன்று வெளியானது.
# கட்டப்பாவ காணோம்

## வரவேற்பு

17 மார்ச் 2017 அன்று வெளியான இந்தத் திரைப்படம் பெரும்பாலும் எதிர்மறையான விமர்சனங்களைப் பெற்றது.
# மார்தா சேஸ்

**மார்தா கோவ்ஸ் சேஸ்** (நவம்பர் 30, 1927 - ஆகஸ்ட் 8, 2003) மார்தா சி. எப்ஸ்டீன் எனவும் அறியப்படுகின்றார். இவர் அமெரிக்காவைச் சேர்ந்த மரபியலாளர். 1952 இல் ஆல்பிரட் ஹெர்சே உடன் இணைந்து உயிரணுக்களின் மரபணுப்பொருள் புரதமல்ல, டி.என்.ஏ என்பதை நிரூபிக்க உதவினார்.
# மார்தா சேஸ்

## ஆரம்ப வாழ்க்கை மற்றும் கல்லூரி கல்வி

சேஸ் 1927 ஆம் ஆண்டு கிளீவ்லேண்ட் ஓஹியோவில் பிறந்தார். இவரது சகோதரர் ரூத் சாஸ் (தற்போது ரூத் டாஸியல்) ஆவார். 1950 ஆம் ஆண்டு சேஸ் வூஸ்டர் கல்லூரியில் இளங்கலைப் பட்டம் பெற்றார். பின்பு 1959 இல் ஆராய்ச்சி உதவியாளராகப் பணி புரிந்தார். 1964 ஆம் ஆண்டு தென் கலிபோர்னியாப் பல்கலைக்கழகத்தில் நுண்ணுயிரியலில் முனைவர் பட்டம் பெற்றார்.
# மார்தா சேஸ்

## ஆராய்ச்சி மற்றும் வாழ்க்கை

1950 ஆம் ஆண்டு நுண்ணுயிரியலாளரும் மரபியலாளருமான ஆல்பிரட் ஹெர்சேயின் கோல்ட் ஸ்பிரிங் ஹார்பர் ஆய்வுக்கூடத்தில் ஆராய்ச்சி உதவியாளராகப் பணி புரிந்தார். 1952 ஆம் ஆண்டு ஹெர்சே-சேஸ் பரிசோதனையில் மரபணுத் தகவல்கள் புரதத்தினால் அல்ல டி.என்.ஏ வினால் பரவுகின்றன என்பதை உறுதிப்படுத்தினார். கதிரியக்க பாஸ்பரசு மூலம் பெயரிடப்பட்ட நியுக்கிளிக் அமிலம் அல்லது புரதம்ஏதாவது ஒன்று தயாரிக்கப்பட்டு பாக்டிரியாபேஜ் டி2 (பாக்டிரியாவைப் பாதிக்கும் வைரசு) எசுரிச்சியா கோலை பக்டிரியாவில் செலுத்தப்பட்டு கண்காணிக்கப்பட்டது. இப்பரிசோதனை முடிவில் நியுக்கிளிக் அமிலங்கள் பரவியதையடுத்து மரபணு தகவல்கள் டி.என்.ஏ வினால் பரவப்படுகின்றன என்பது உறுதிப்படுத்தப்பட்டது. ஹெர்சே-சேஸ் பரிசோதனையில் பாரம்பரியத் தகவல்கள் குறித்த சர்ச்சைகள் முடிவுக்கு வந்தன. ஹெர்சே 1969 இல் மருத்துவம் அல்லது உடலியல்லுக்கான [[நோபல் பரிசு|நோபல் பரிசை வென்றார். இப்பரிசுக்கு மார்தா சேஸ் பெயர் சேர்க்கப்படவில்லை.  
1950களின் பிற்பகுதியில் கலிபோர்னியாவில் சக விஞ்ஞானி ரிச்சர்ட் எப்ஸ்டின் என்பவரை மணமுடித்து மார்தா சி. எப்ஸ்டின் என்று பெயரை மாற்றினார். இத்தம்பதியினர் குறுகிய காலத்தில் விவாகரத்து பெற்றனர். 1960களில் தனிப்பட்ட காரணங்களால் தனது விஞ்ஞானப் பணிகளை முடித்துக் கொண்டார். பின்பு ஒஹியோ சென்று குடும்பத்தினருடன் வாழ்ந்தார். 2003 ஆம் ஆண்டு ஆகஸ்ட் 8 இல் நிமோனியாவால் பாதிக்கப்பட்டு இறந்தார்.
# மார்தா சேஸ்

## இதழ்கள்

- Hershey, A. D. and Martha Chase. "Independent Functions of Viral Protein and Nucleic Acid in Growth of Bacteriophage." *J. Gen. Physiol.*, 36 (1): 39-56, September 20, 1952, at Oregon State University website
# டுமாஸ் கடற்கரை

**டுமாஸ் கடற்கரை** (*Dumas Beach*) என்பது அரபிக் கடலோரம் உள்ள ஒரு கடற்கரையாகும். இது குசராத் மாநிலத்தின் சூரத் நகரத்தின் தென்மேற்கில் 21 கிலோமீட்டர் (13 மைல்) தொலைவில் அமைந்துள்ளது. இது தென் குசராத்தின் ஒரு சுற்றுலா தலமாக உள்ளது. டுமாஸ் கடற்கரையானது, இந்தியாவில் அமானுசிய இடங்களாக கருதப்படும் இடங்களில், 35வது இடத்தை வகிக்கிறது.
# டுமாஸ் கடற்கரை

## கவரும் அம்சங்கள்

டுமாஸ் கடற்கரைக்கு அருகில் தர்யா கணேசர் கோவில் உள்ளது. இங்கு உள்ள கடைகளில் பஜ்ஜி, பாவ் பாச்சி, சுட்ட இனிப்புச் சோளம் போன்ற இந்திய தின்பண்டங்களுடன், சீன உணவுகள் விற்பனை செய்யப்படுகின்றன. சைவ உணவை விரும்புபவர்களுக்கும் சீன, இந்திய உணவுகள் இங்கு கிடைக்கின்றன. மொராஜி தேசாய் சாலை சந்திப்பில் கழிப்பறை வசதிகள் உள்ளன. அண்மையில் இந்தியப் பிரதமரான நரேந்திர மோதியால் "மொராரி தேசாய்" பெயரிலான சூரத் சர்வதேச விமான நிலையம் திறந்து வைக்கப்பட்டது. சூரத்தின் வரலாற்று சிறப்புமிக்க இடங்களை இங்கிருந்து விரைவில் கண்டுவர இயலும்.
# டுமாஸ் கடற்கரை

## கடற்கரையின் வினோதங்கள்

இந்த கடற்கரை மணலில் இரும்புத் தாது அதிகமாக உள்ளதால் கடற்கரை மணலும், கரைக்கு அருகில் உள்ள கடல் நீரும் கருப்பு நிறம் கொண்டதாக காட்சியளிக்கின்றன. இந்த கடற்கரையில் இரவு நேரத்தில் பேய்கள் நடமாடுவதாகவும், விநோதமான குரல்கள் கேட்பதாகவும், இரவில் கடற்கரைக்குவரும் மனிதர்கள் மாயமாகிவிடுவதாகவும் பெரும்பாலான மக்கள் நம்புகின்றனர். இந்தக் கடற்கரையானது ஒரு காலத்தில் இடுகாடாக இருந்ததாக கருதப்படுகிறது.
# 1-புரோப்பைல் குளோரைடு

**1-புரோப்பைல் குளோரைடு** (*1-propyl chloride*) என்பது C<sub>3</sub>H<sub>7</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை என்-புரோப்பைல் குளோரைடு மற்றும் 1-குளோரோபுரோப்பேன் என்ற பெயர்களாலும் அழைக்கலாம். நிறமற்ற இச்சேர்மம் எளிதில் தீப்பிடித்து எரியக் கூடியதாகும். துத்தநாகக் குளோரைடு வினையூக்கி முன்னிலையில் என்-புரோப்பைல் ஆல்ககாலுடன் பாசுபரசு டிரை குளோரைடைச் சேர்த்து வினைபுரியச் செய்வதால் 1-புரோப்பைல் குளோரைடு உருவாகிறது .
# பாணாசூரன்

**பாணாசூரன்** (**Bana** or **Banasura**), பாகவத புராணம் கூறும் ஒரு கதை மாந்தர் ஆவார்.
வாமன அவதாரத்தின் போது, வாமனரால் பாதளத்திற்கு தள்ளப்பட்ட அசுரரான மகாபலி சக்கரவர்த்தியின் மகன் பாணாசூரன் ஆவான். பாணாசூரன் ஆயிரம் கைகள் கொண்டவன். எவரால் கொல்லப்படாத சிரஞ்சீவி வரம் பெற்றவர். பாணாசூரன், கிருஷ்ணாவதராத்தின் போது, கிருஷ்ணரால் வெல்லப்பட்டவர். பானாசூரன் பண்டைய பரத கண்டத்தின் தற்கால மத்திய அசாம் பகுதிகளை, சோனிதபுரத்தை தலைமையிடமாகக் கொண்டு ஆண்டவர். புராணங்களில் பாணாசூரன் அசுர குல மன்னராக கூறுகிறது. இவரது மகள் உஷா, கிருஷ்ணரின் பேரன் அனிருத்தனை கனவில் கண்டு, நேரில் மணந்தவர்.
# பாணாசூரன்

## கதை

மற்றும் சிவபெருமான்]]  
பாணாசூரன், அசுரரான மகாபலி சக்கரவர்த்தியின் மகன் ஆவார். பெரும் வல்லமையும், சிவபக்தரான பாணாசூரன், தேவதச்சனான விஸ்வகர்மாவால் நிறுவப்பட்ட சிவபெருமானின் ரசலிங்கத்தை வழிபாடு செய்வர். தேவர்களையும் ஆட்டுவிக்கும் வலுமிக்க இந்த அசுர மன்னர் பெரும் இராச்சியத்தை ஆண்டவர். சிவ தாண்டவத்தின் போது, தனது ஆயிரம் கைகளால் மிருதங்கத்தை இசைத்து வரம் பெற்றவர். இவர் சிவ கணங்களில் ஒருவரானர்.  
பாணாசூரனின் மகள் **உஷா** ஆவார். உஷா தன் கனவில் தோன்றிய கிருஷ்ணரின் அழகிய பேரனான அனிருத்திரனை, மாயமந்திரத்தால், துவாரகையிலிருந்து, தன் ஊருக்கு வரவழைத்துக் கொள்கிறாள். தன் பேரனை காணாத கிருஷ்ணர், பின்னர் நடந்தவற்றை அறிந்து, பானாசூரனிடம் தன் பேரனை விடுவிக்கக் கோரினார். அதனை மறுத்த பானாசூரனிடம் போரிட்டு, அவனது ஆயிரம் கைகளில் இரண்டைத் தவிர மற்றவைகளை கிருஷ்ணர் வெட்டி விடுகிறார். சிவபெருமான் வேண்டுதலால், பானாசூரனை கிருஷ்ணர் மன்னித்து விடுகிறார். பின்னர் பானாசூரனின் மகள் **உஷா** - அனிருத்தன் திருமணம் நடைபெறுகிறது.
# பாணாசூரன்

## இதனையும் காண்க

- உஷா
- அனிருத்தன்
# பென்டாகுளோரோயீத்தேன்

**பென்டாகுளோரோயீத்தேன்** (*Pentachloroethane*) என்பது C<sub>2</sub>HCl<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். குளோரின், கார்பன், ஐதரசன் ஆகிய சேர்மங்கள் சேர்ந்து இச்சேர்மம் உருவாகிறது. இது எளிதில் தீப்பிடிக்காத ஆனால் நச்சுத்தன்மை மிகுந்த ஒரு வேதிப்பொருளாகும். எண்ணெய், கிரீசு எனப்படும் உயவு எண்ணெய் ஆகியனவற்றை கரைக்கவும் உலோகத் தூய்மையாக்கலில் கரைப்பானாகவும், மாசுக்களிலிருந்து நிலக்கரியைப் பிரித்தெடுக்கவும் பென்டாகுளோரோயீத்தேன் பயன்படுத்தப்படுகிறது.
# ஈட்டி (2015 திரைப்படம்)

**ஈட்டி** 2015 ஆம் ஆண்டு அதர்வா மற்றும் ஸ்ரீ திவ்யா நடிப்பில், ரவி அரசு இயக்கத்தில், ஜி. வி. பிரகாஷ்குமார் இசையில், எஸ். மைக்கேல் ராயப்பன் தயாரிப்பில் வெளியான தமிழ் திரைப்படம். இப்படம் அனைவரின் பாராட்டுகளைப் பெற்றதுடன் வணிக ரீதியில் வெற்றி பெற்றது.
# ஈட்டி (2015 திரைப்படம்)

## கதைச்சுருக்கம்

புகழ் (அதர்வா) ஒரு தடகள வீரர். தடை தாண்டும் ஓட்டத்தில் பல வெற்றிகளையும், பதக்கங்களையும் பெற்றவர். உள்ளூரில் நடைபெற்ற தடை தாண்டும் ஓட்டப் போட்டியில் தேசிய அளவிலான சாதனையை முறியடித்தவர். அவரது பயிற்சியாளர் தேவராஜ் (ஆடுகளம் நரேன்) தேசிய அளவிலான போட்டியில் கலந்துகொள்ளச் செய்வதற்காக அவனுக்கு பயிற்சியளிக்கிறார்.  
புகழ் தன் குடும்பத்துடன் தஞ்சாவூரில் வசிக்கிறார். அவரது தந்தை சுப்ரமணியன் (ஜெயப்ரகாஷ்) காவலராகப் பணிபுரிகிறார். தன் மகன் தடகளத்தில் பல சாதனைகள் செய்ய வேண்டும் என்று விரும்பி, அவனை ஊக்கப்படுத்துகிறார். புகழுக்கு உடலில் சிறு காயம்பட்டால் கூட இரத்தம் உறையாமல் தொடர்ந்து வெளியேறும் பாதிப்பு உள்ளது. இதனால் அவன் இறக்கவும் நேரலாம்.  
சென்னையிலுள்ள கல்லூரி மாணவியான காயத்ரிக்கும் (ஸ்ரீ திவ்யா) புகழுக்கும் அலைபேசியில் பேசிக்கொள்வதன் மூலம் பழக்கம் ஏற்பட்டு பின் காதலிக்கத் தொடங்குகின்றனர். இருவரும் ஒருவரையொருவர் பார்த்தது இல்லை. சென்னை<nowiki/>யில் நடைபெறும் போட்டியில் கலந்துகொள்ள வரும் புகழ் அதைக் காரணமாக் கொண்டு காயத்ரியை சந்திக்கத் திட்டமிடுகின்றான். பயிற்சியாளருக்குத் தெரியாமல் காயத்ரியை சந்திக்கச் செல்லும் புகழ் அங்கு எதிர்பாராவிதமாக காயத்ரியின் அண்ணன் தினேஷால் (திருமுருகன்) ஏகா என்பவனுடன் மோதல் ஏற்படுகிறது. அப்போது நடக்கும் சண்டையில் தன் மீது காயம் படாமல் சாதுர்யமாக சண்டையிடுகிறான். ஆனால் அங்கு அவனை முதன்முதலாக நேரில் பார்க்கும் காயத்ரி அவனைப் பற்றி தவறாக எண்ணுகிறாள்.  
காயத்ரியின் பிறந்தநாள் அன்று புகழை சந்திக்கும் தினேஷ் வீட்டுக்கு அழைத்து வருகிறான். வீட்டில் அனைவரிடமும் தன் உயிரைக் காப்பாற்றியவன் என்று புகழை அறிமுகப்படுத்துகிறான். இதனால் குழப்பம் நீங்கும் காயத்ரி, புகழைக் காதலிக்கத் தொடங்குகிறாள். சில நாட்களில் தினேஷ் அவனது எதிரி ஏகாவால் கொல்லப்படுகிறான். புகழின் பயிற்சியாளர் தேவராஜை தாக்குவதால் அவர் படுகாயம் அடைகிறார். இறுதியில் புகழைக் கொல்ல வரும் ஏகா மற்றும் அவனது ஆட்களை காவல் இணை ஆணையர் (செல்வா) புகழின் பாதுகாப்புக்காகக் கொடுத்த அவருடைய துப்பாக்கியினால் சுட்டுக் கொல்கிறான். மறுநாள் நடைபெறும் தடகளப் போட்டியில் கலந்துகொள்ளும் முன் புகழை ஒருவன் காயப்படுத்துகிறான். இரத்தம் தொடர்ந்து வெளியேறும் நிலையிலும் போட்டியில் கலந்துகொண்டு வெற்றி பெறுகிறான். அவனுக்கும் காயத்ரிக்கும் திருமணம் நடைபெறுகிறது. இறுதியில் காவல் துணை கண்காணிப்பாளராக தஞ்சாவூரில் பதவியேற்கிறான் புகழ்.
# ஈட்டி (2015 திரைப்படம்)

## நடிகர்கள்

- அதர்வா - புகழேந்தி
- ஸ்ரீ திவ்யா - காயத்ரி
- சாந்த குமார் - சிறப்புத் தோற்றம்
- நரேன் - தேவராஜ்
- செல்வா - ருத்ரகுமார்
- ரயில் ரவி
- அச்யுத் குமார் - நசூர் மீரான்
- ஜெயப்ரகாஷ் - சுப்ரமணியன்
- அழகம் பெருமாள் - வேணுகோபால்
- ஆடுகளம் முருகதாஸ் - புகழின் நண்பன்
- ஆர். என். ஆர். மனோகர் - சம்பத்
- கவின் ஜே. பாபு
- திருமுருகன் - தினேஷ்
- காளி வெங்கட் - செந்தில்
- கிரேன் மனோகர்
- ராமச்சந்திரன் துரைராஜ் - ஐசக்
- அஸ்வின் ராஜா - ரமேஷ்
- ஸ்ரீ பாலாஜி - சார்லஸ்
- சுபாஷ் - மதியழகன்
- ரியாஸ் - கார்த்திக்
- ஈஸ்வர்
- சோனியா வெங்கட் - புகழின் தாய்
- ரிந்துரவி - காயத்ரியின் தாய்
- ஷாலு சம்மு
- நித்யஸ்ரீ வெங்கட்ராமன் - புகழின் தங்கை
# ஈட்டி (2015 திரைப்படம்)

## தயாரிப்பு

படத்தின் முதல்கட்ட படப்பிடிப்பு 29 நவம்பர் 2013 இல், அதர்வா தடகள வீரராக இருக்கும் சுவரொட்டி வடிவமைப்பு வெளியிடப்பட்டு துவங்கியது.
# ஈட்டி (2015 திரைப்படம்)

## இசை

படத்தின் இசையமைப்பாளர் ஜி. வி. பிரகாஷ் குமார். பாடல் வெளியீடு சோனி மியூசிக் இந்தியா.  
**பாடல் வரிசை**  
| 1 | பஞ்சு மிட்டாய் | ஏகாதசி | ஹரிஹரசுதன் | 4:43 |
| --- | --- | --- | --- | --- |
| 2 | உன் சுவாசம் | நா. முத்துக்குமார் | ஜி. வி. பிரகாஷ் குமார், எம்சி விக்கி, மாயா | 4:41 |
| 3 | நான் புடிச்ச மொசக்குட்டியே | ஏகாதசி | ஜி. வி. பிரகாஷ் குமார், சக்திஸ்ரீ கோபாலன் | 4:15 |
| 4 | ஒரு துளி | அண்ணாமலை | சித்தார்த் மகாதேவன் | 4:16 |
| 5 | குய்யோ முய்யோ | நா. முத்துக்குமார் | ரஞ்சித், வந்தனா ஸ்ரீனிவாசன், மாளவிகா சுந்தர் | 4:22 |
| 6 | ஏ லீப் ஆப் பெய்த் : ஈட்டி தீம் (இசைக்கருவிகள்) | 1:56 | } |  |
# ஈட்டி (2015 திரைப்படம்)

## படவெளியீடு

ஈட்டி படத்தின் திரை முன்னோட்டம் வெளியீடு.  
300 திரையரங்குகளில் ஈட்டி திரைப்படம் வெளியானது.  
படத்தின் தொலைக்காட்சி ஒளிபரப்பு உரிமத்தை சன் தொலைக்காட்சி பெற்றது.  
படத்தின் பாடல் வெளியீடு